VRANDA คาดรายได้ปี 63 โตเกิน 50% รับยอดโอน “วีรันดา เรสซิเดนซ์ หัวหิน” 2 พันลบ.
VRANDA คาดรายได้ปี 63 โตเกิน 50% รับยอดโอน "วีรันดา เรสซิเดนซ์ หัวหิน" 2 พันลบ.
VRANDA คาดรายได้ปี 63 โตเกิน 50% รับยอดโอน "วีรันดา เรสซิเดนซ์ หัวหิน" 2 พันลบ.
26 ก.พ. 2563

นายทศพร อังสุวรังษี รองประธานเจ้าหน้าที่บริหารฝ่ายการเงินและบัญชี บริษัท วีรันดา รีสอร์ท จำกัด (มหาชน) หรือ VRANDA เปิดเผยว่า การกระจายความเสี่ยงที่ดีในธุรกิจที่มีความถนัด (well-diversified) ทำให้ในปี 63 จะมีการเติบโต แม้ว่าจะได้รับผลกระทบจากสถานการณ์เชื้อไวรัสโควิด-19 เนื่องจากคาดว่าจะเริ่มโอนโครงการ “วีรันดา เรสซิเดนซ์ หัวหิน” ที่มียอดขายรอโอนกว่า 2,000 ล้านบาทในไตรมาส 1/63
นอกจากนี้ ยังจะมีรายได้จาก Gram pancakes และ Pablo Cheesetart ซึ่งเป็นแบรนด์ขนมหวานใหม่ที่เพิ่งลงทุนไปเมื่อปลายปี 62 ด้านธุรกิจโรงแรมจะมีแผนการเปิดตัวโรงแรม Verso Hua – Hin ขนาด 39 ห้องพักในช่วงครึ่งปีหลัง ซึ่งรายได้จากธุรกิจต่างๆ นี้จะทำบริษัทมีการเติบโตของรายได้ในปี 63 มากกว่า 50%
ส่วนผลการดำเนินงานประจำปี 62 มีรายได้รวม 1,747 ล้านบาท และกำไรสุทธิ 83 ล้านบาท แบ่งเป็นรายได้จากกิจการโรงแรม 1,252 ล้านบาท ปรับตัวลงเล็กน้อยตามกลุ่มอุตสาหกรรมโรงแรม รายได้จากธุรกิจพัฒนาอสังหาริมทรัพย์ 371 ล้านบาทจากการโอนฯ โครงการ “วีรันดา เรสซิเดนซ์ พัทยา” ลดลงจากปีก่อน เนื่องจากโครงการฯ ได้โอนส่วนใหญ่ไปแล้วในปี 61
 